**OBAVEŠTENJE O PREDUGOVORNIM INFORMACIJAMA**

|  |  |
| --- | --- |
| **1. PODACI O DRUŠTVU ZA OSIGURANJE** | |
| Poslovno ime:  **AKCIONARSKO DRUŠTVO ZA OSIGURANJE GLOBOS OSIGURANJE ADO, BEOGRAD** | Broj telefona za korisnike usluga osiguranja:  **+381 11 20 20 415** |
| Pravna forma: **Akcionarsko društvo** | Broj telefaksa: **+381 11 20 20 460** |
| Sedište: **Beograd (Novi Beograd)** | *E-mail* adresa: office@globos.co.rs |
| Adresa sedišta: **Bulevar Mihaila Pupina 165 d** | Internet stranica: [www.globos.rs](http://www.globos.rs) |

|  |  |
| --- | --- |
| **2. OPIS GLAVNIH KARAKTERISTIKA USLUGE OSIGURANJA** | |
| **A. RIZICI POKRIVENI OSIGURANJEM, ISKLJUČENJA I VREME VAŽENJA UGOVORA** | |
| 2.1. Uslovi osiguranja i pravo koje se primenjuje na  ugovor o osiguranju  *Imate pravo da se blagovremeno, pre zaključenja ugovora o osiguranju, upoznate sa uslovima osiguranja koji se primenjuju na taj ugovor*. | * **USLOVI ZA OSIGURANJE GRAĐEVINSKIH OBJEKATA I STVARI DOMAĆINSTVA** * **Pozitivni zakonski propisi Republike Srbije** |
| 2.2. Rizici pokrivеni osiguranjem  Osigurane opasnosti koje su ugovorene osnovnim paketom su:   1. Požar i neke druge opasnosti (požar, udar groma, oluja, grad, eksplozija, pad letelice, manifestacije i demonstracije); 2. Izliv vode iz instalacija; 3. Lom stakla.   Posebno se uz osnovni paket mogu osigurati opasnosti od:   1. Poplave i bujice; 2. Zemljotresa; 3. Pritiska snega, prodora atmosferskih voda i pada drveta.   Dok dodatna pokrića obuhvataju osiguranje sledećih opasnosti:   1. Lom mehaničke opreme građevinskog objekta; 2. Provalna krađa i razbojništvo; 3. Odgovornost prema trećim licima; 4. Osiguranje članova domaćinstva u slučaju nezgode. | |
| 2.3. Isključenja u vezi s rizicima koji su pokrivеni osiguranjem  Osiguravač nije u obavezi da isplati naknadu za štetu prouzrokovanu:   1. Usled ratnih događaja, invazije, dejstva stranog neprijatelja, neprijateljstava ili sličnih operacija (bez obzira da li je rat objavljen ili ne); 2. Usled građanskog rata, pobune, revolucije, ustanka, kao i nemira koji nastanu iz takvih događaja; 3. Minama, torpedima, bombama ili drugim eksplozivnim sredstvima; 4. Zaplenom, oduzimanjem, ograničenjem ili zadržavanjem i posledicama tih događaja ili pokušajima da se izvrše; 5. Konfiskacijom, rekvizicijom ili ostalim sličnim merama koje sprovodi, odnosno namerava da sprovede vlast ili neka politička organizacija koja se bori za vlast, odnosno ima vlast; 6. Sabotažom ili terorizmom izvršenim od lica koja deluju iz političkih pobuda u ime ili u vezi sa bilo kakvom organizacijom ili od lica koje, odnosno koja deluju iz političkih pobuda, nezavisno od bilo kakve organizacije.   Osiguranjem nisu obuhvaćene posredne štete u vezi sa ostvarenjem osigurane opasnosti, kao što su: štete zbog umanjenja upotrebljivosti stvari, gubitka zakupnine, izdataka za vodu zbog izlivanja i drugi slični gubici.  Osiguranjem **od opasnosti požara** nisu obuhvaćene štete na dimnjacima nastale u vezi sa njihovom funkcijom.  Osiguranjem od oluje nisu obuhvaćene štete:   1. Od prodiranja kiše, grada, snega ili drugih nanosa kroz otvoren prozor ili druge otvore koji postoje u stanu odnosno zgradi, osim ako su otvori nastali od oluje, kao i štete od kiše i drugih padavina na predmetima domaćinstva smeštenih na slobodnom prostoru. 2. Na stvarima u građevinskom objektu koji nije bio izgrađen prema uobičajenom načinu gradnje na tom mestu, ili koji je slabo održavan ili dotrajao.   Osiguranjem nisu obuhvaćene štete na dotrajaloj ili nedovoljno održavanoj fasadi, kao i na neodržavanom krovnom pokrivaču.  Osiguranjem **za opasnost eksplozije** nisu obuhvaćene štete:   1. Na stvarima osiguranika prouzrokovane miniranjem, koje se obavlja u okviru njegove delatnosti ili u okviru dopuštene delatnosti trećih lica, 2. Koje su posledice smanjenja pritiska u sudu (implozija), 3. Od eksplozije biološkog karaktera, 4. Zbog eksplozivnog izduvavanja iz peći i sličnih uređaja, 5. Zbog probijanja zvučnog zida, 6. Od eksplozije zbog dotrajalosti, pojave istrošenosti ili starenja, prekomerne naslage rđe, kamenca, taloga i mulja na osiguranoj stvari. Ali osiguravač je u obavezi da naknadi štetu koja nastane na drugim stvarima, u vezi sa nastalom eksplozijom.   Osiguranjem za opasnost **od izlivanja vode iz instalacija** nisu obuhvaćene štete:   * 1. Od izlivanja vode iz otvorenih slavina osiguranikovog stana,   2. Od gljivica nastalih zbog vlage,   3. Nastale kao posledica neodržavanja kućne vodovodne i kućne odvodne kanalizacione mreže, uređaja za grejanje toplom vodom i za parno grejanje, kao i štete koje su nastale usled zamrzavanja ove mreže i uređaja,   4. Od izlivanja vode iz oluka i cevi za odvod kišnice,   5. Od sleganja tla kao posledice izlivanja vode iz vodovodnih i kanalizacionih cevi,   6. Zbog dotrajalosti, rđe i korozije instalacija i uređaja.   7. Od izlivanja vode preko odvodnog gumenog creva veš mašine ili mašine za pranje sudova,   8. Zbog izdataka za izlivenu vodu.   Osiguranjem **loma stakala** nije obuhvaćena šteta koja nastane na staklima (prozorska i na vratima) pomoćnih prostorija i pomoćnih objekata građevinskog objekta, kao i na zastakljenim terasama i lođama.  Osiguranjem **od poplava i bujice** nisu obuhvaćene štete:   1. Od gljivica nastalih zbog vlage, 2. Od plavljenja vode izlivanjem iz javne kanalizacione mreže, osim ako je do izlivanja došlo zbog navedenih opasnosti poplave i/ili bujice, 3. Od plavljenja vode iz oluka i cevi za odvod kišnice, 4. Od podzemnih voda, 5. Na osiguranom objektu i stvarima koje se nalaze u živim i suvim koritima potoka i reka, kao i na prostoru između potoka, odnosno reka i nasipa (inundaciono područje), 6. Od sleganja tla kao posledice poplave i bujice.   Osiguranjem **od zemljotresa** nisu obuhvaćene:   * 1. Štete koje se dogode kao rezultat zemljotresa intenziteta ispod 6 (šest) stepeni po MCS skali;   2. Štete na osiguranim stvarima kod kojih nije nastalo oštećenje predviđeno prethodnim stavovima ovog člana;   3. Narušenost estetskog izgleda osigurane stvari, kao i pukotine na svim delovima građevinskih objekata koje ne utiču na stabilnost tog dela ili celog objekta, malterske pukotine svih vrsta i pukotine na keramičkim i drugim obložnim pločama;   4. Centriranje, ispitivanje i puštanje u rad mašina i uređaja kod kojih nije nastalo oštećenje vitalnih delova, kao i ispitivanje i puštanje u rad instalacija svih vrsta;   5. Lom stakla svih vrsta;   6. Molersko-farbarske i soboslikarske radove na građevinskim objektima, kao i štete koje su nastale na freskama, mozaicima i drugim ukrasnim dodacima na osiguranim građevinskim objektima;   7. Štete koje su izazvane ljudskom aktivnošću poput eksplozije konvencionalnih/klasičnih i nuklearnih naprava, kao i dejstvom nuklearne energije i radioaktivne kontaminacije;   8. Štete koje su izazvane bilo kojom materijom koja izaziva zagađenje, uključujući i zagađenje stvari nekim opasnim materijalom koji je ispušten ili je procurio, kao i troškove dekontaminacije;   9. Troškove sanacije tla;   10. Troškove kojima se oštećena ili uništena imovina čini kvalitetnijom od stanja u kojem je bila, čak i ukoliko postoji posebna obaveza definisana građevinskim ili drugim propisima;   11. Štete nastale pomeranjem tla, koje nije u vezi sa zemljotresom;   12. Štete usled krađe, obesti ili drugih postupaka ljudi, koji uzrokuju štetu nakon zemljotresa;   13. Remećenje elektronskih podataka, poremećaje (distorziju) podataka u kompjuterskim sistemima ili drugim evidencijama, programima ili softverima;   14. Indirektne štete, nastale kao posledica ostvarenja rizika zemljotresa, odnosno posledica pucanja brana, poplava, lavine i dr.   Za osiguranje **od opasnosti pritiska snega**, obaveza osiguravača ne postoji:   1. Ukoliko građevinski objekat nije redovno održavan; 2. Za štete pričinjene trećim licima ili njihovoj imovini, usled klizanja snega ili pada ledenica; 3. Za troškove uklanjanja snega sa objekta.   Osiguranje **od opasnosti atmosferske vode** ne pokriva štetu:   1. Zbog neredovnog i nedovoljnog održavanja građevinskog objekta, naročito krovnog pokrivača, temelja objekta, sistema za odvod atmosferskih voda i sl.; 2. Zbog dotrajale i neadekvatne hidroizolacije, kao i zbog dotrajalosti i korozije oluka i cevi za odvod kišnice; 3. Zbog zadržavanja snežne mase na krovu ili isturenim delovima objekta duže od 24 časa posle prestanka padavina; 4. Na samom krovnom pokrivaču, hidroizolaciji objekta, olucima i cevima za odvod kišnice.   Za osiguranje **od opasnosti pada drveta**, obaveza osiguravača ne postoji:   1. za štete prouzrokovane postupkom osiguranika ili članova domaćinstva, odnosno korisnika stambenog objekta; 2. za štete nastale delovanjem olujnog vetra.   Osiguravač nije u obavezi da naknadi štete za **osiguranje loma mehaničke opreme građevinskog objekta (instalacija i opreme)** nastale usled:   1. Nedostatka ili grešaka koje su postojale u momentu zaključenja Ugovora o osiguranju, a koji su bili poznati ili su morali biti poznati osiguraniku; 2. Trajnih hemijskih, termičkih, atmosferskih, mehaničkih i drugih uticaja (oksidacije, starenja, korozije, zračenja i sl ); 3. Neodgovarajućih uslova smeštaja ili rada; 4. Prekomerne naslage kamenca, rđe, naslaga mulja i sl, koje je kao takvo prouzrokovalo oštećenje ili uništenje osigurane stvari; 5. Preopterećenosti instalacija ili opreme (preko projektovanih parametara); 6. Nedovoljnog ili nemarnog održavanja; 7. Montaže i probnog ispitivanja, odnosno stavljanja u rad pre konačne popravke; 8. Povrede zakonskih i tehničkih propisa, kao i pravila tehničke eksploatacije osiguranih stvari, kao i nepridržavanje propisanih i uobičajenih zaštitnih mera (zaštita od smrzavanja i sl.).   Pored navedenog, osiguravač nije u obavezi ni za štete koje nastanu u garantnom roku i koje su pokrivene garancijom, kao i za troškove demontaže i remontaže, koji su učinjeni u cilju redovnog pregleda ili održavanja osigurane stvari (periodične popravke ili zamene istrošenih delova), čak i kad se tom prilikom utvrdi oštećenje osiguranom opasnošću.  Osiguranjem **od odgovornosti prema trećim licima** nije pokrivena:   1. Odgovornost za namerno prouzrokovanu štetu; 2. Odgovornost za štete iz držanja i upotrebe motornih vozila i ostalih vozila na motorni pogon (traktori, motokultivatori, samohodne radne mašine), vazdušnih vozila i vozila na vodi; 3. Šteta koju pretrpi osiguranik, članovi domaćinstva i korisnici stambenog objekta; 4. Odgovornost za štetu prouzrokovanu na stambenom objektu; 5. Odgovornost za štete koje su nastale kao posledica svesnog postupka koji nije u skladu sa propisima ili pravilima; 6. Odgovornost za štete koje su posledica uznemiravanja trećih lica bukom, vikom, muzikom i sl, kao i zagađivanja vazduha, vode i sl; 7. Odgovornost za štetu nastalu iz vlasništva ili držanja domaćih životinja, ukoliko je ona posledica ne pridržavanja važećih propisa o njihovom držanju; 8. Odgovornost za štetu nastalu na stvarima uzetim u zakup, poslugu, zajam, na čuvanje, prevoz i slično.   Osiguranjem **članova domaćinstva u slučaju nezgode** nisu pokriveni nesrećni slučajevi nastali:   1. Usled zemljotresa; 2. Usled događaja koji se direktno pripisuju ratu, invaziji stranog neprijatelja, ratnim aktivnostima i operacijama (bez obzira da li je rat objavljen ili ne), građanskom ratu, ustanku, pobuni ili revoluciji; 3. Usled aktivnog učešća u oružanim akcijama; 4. Pri upravljanju vazduhoplovima svih vrsta, plovnim objektima, motornim i drugim vozilima bez propisane važeće isprave koja daje ovlašćenje vozaču za upravljanje i vožnju tom vrstom i tipom vazduhoplova, plovnog objekta, motornog i drugog vozila.   Odredbe o isključenju obaveze po ovoj tački neće se primenjivati kada neposedovanje važeće isprave nije imalo uticaj na nastanak nesrećnog slučaja. Smatra se da osiguranik poseduje propisanu službenu vozačku ispravu kada u cilju pripremanja i polaganja ispita za dobijanje službene isprave vozi uz neposredni nadzor ovlašćenog stručnog lica;   1. Usled pokušaja ili izvršenja samoubistva osiguranika iz bilo kog razloga; 2. Usled toga što je ugovarač, korisnik ili osiguranik namerno prouzrokovao nesrećni slučaj, a ako je više korisnika, isključen je samo onaj korisnik koji je namerno prouzrokovao nesrećni slučaj; 3. Pri pripremanju, pokušaju ili izvršenju umišljenog krivičnog dela, kao i pri bekstvu posle takve radnje, u tuči ili fizičkom obračunavanju, izuzev dokazanog slučaja samoodbrane; 4. Usled dokazane uzročne veze između alkoholisanog stanja osiguranika i nastalog nesrećnog slučaja, s tim što se smatra da postoji uzročno posledična veza ako se ne dokaže suprotno u slučaju:  * Ako je osiguranik kao vozač motornog vozila, ili prilikom drugih nesreća, u trenutku nastanka nesrećnog slučaja imao u krvi više od zakonom dozvoljene količine alkohola; * Ako je alkotest u momentu nastanka nesrećnog slučaja iskazao alkoholisanost, a osiguranik se nije potrudio da putem analize krvi bude precizno utvrđen stepen njegovog alkoholisanog stanja, * Ako posle nesrećnog slučaja odbije ili izbegne mogućnost utvrđivanja stepena njegovog alkoholisanog stanja.  1. Usled dokazane uzročne veze između delovanja psihoaktivnih supstanci ili ako posle nesrećnog slučaja izbegne ili odbije ispitivanje njegove eventualne konzumacije psihoaktivnih supstanci; 2. Izuzetno od napred navedenog, sledeća lica ne smeju imati u organizmu psihoaktivne supstance ili alkohol ili da pokazuju znake poremećaja koji su posledica konzumiranja alkohola i/ili psihoaktivnih supstanci:  * Vozač motornog vozila koje je registrovano za prevoz više od osam lica, osim vozača, odnosno čija je najveća dozvoljena masa veća od 3.500 kg; * Vozač motornog vozila koji obavlja javni prevoz lica odnosno stvari; * Vozač vozila kojim se prevoze opasne materija, odnosno vrši vanredni prevoz; * Vozač vozila kategorije A1, A2, AM i A; * Instruktor vožnje; * Kandidat za vozača tokom praktične obuke i polaganja praktičnog dela vozačkog ispita; * Vozač sa probnom vozačkom dozvolom; * Lice koje nadzire vozača sa probnom vozačkom dozvolom; * Ispitivač na praktičnom delu vozačkog ispita; * Vozač vozila sa pravom prvenstva prolaza i vozač vozila pod pratnjom. | |
| 2.4. Visina i način plaćanja premije osiguranja | Visina i način plaćanja premije osiguranja je prikazan u Ponudi osiguranja |
| 2.5. Visina doprinosa, poreza i drugih troškova koji se  obračunavaju pored premije osiguranja | Doprinosi: ne postoje  Porezi: 5% na obračunatu premiju neživotnih osiguranja  Drugi troškovi: ne postoje |
| 2.6. Ukupan iznos plaćanja (2.4. i 2.5) | Ukupan iznos plaćanja je prikazan u Ponudi osiguranja |
| 2.7. Vreme važenja ugovora | Ugovor o osiguranju važi godinu dana, ukoliko nije drugačije ugovoreno |

|  |
| --- |
| **B. DRUGA PRAVA I OBAVEZE IZ UGOVORA** |
| 2.8. Pravo na raskid ugovora i uslovi za raskid, odnosno pravo na odustanak od ugovora  Ako je osiguranje zaključeno na rok duži od pet godina svaka strana može, po isteku ovog roka, uz otkazni rok od šest meseci, pismeno izjaviti drugoj strani da raskida ugovor.  Ako rok trajanja osiguranja nije određen ugovorom, svaka strana može raskinuti ugovor s danom isteka tekuće godine osiguranja, obaveštavajući pismenim putem drugu ugovornu stranu, najkasnije tri meseca pre isteka tekuće godine osiguranja. U tom slučaju, ugovor o osiguranju prestaje istekom 24 (dvadesetčetvrtog) časa poslednjeg dana tekuće godine osiguranja.  Ugovorom se ne može isključiti pravo svake strane da raskine ugovor kako je prethodno navedeno. Ako ugovarač osiguranja-osiguranik premiju koje je dospela za naplatu ne plati po dospelosti, niti to učini bilo koje drugo zainteresovano lice, ugovor o osiguranju prestaje po isteku roka od 30 (trideset) dana od dana kada je ugovaraču osiguranja-osiguraniku uručeno preporučeno pismo osiguravača sa obaveštenjem o dospelosti premije s tim da taj rok ne može isteći pre nego što protekne 30 (trideset) dana od dospelosti premije osiguranja na plaćanje.  U svakom slučaju, ugovor o osiguranju – polisa prestaje ako premija ne bude plaćena u roku od godinu dana od dana dospelosti premije osiguranja na plaćanje. |
| 2.9. Rok u kojem ponuda obavezuje društvo za osiguranje  Ugovor o osiguranju smatra se zaključenim kad ugovarači potpišu list pokrića ili polisu osiguranja. Pismena ponuda učinjena Ugovaraču za zaključenje ugovora o osiguranju vezuje ponuđača, ako on nije odredio kraći rok, za vreme od osam dana od dana kad je ponuda prispela Ugovaraču. Ponuđač u tom roku ima pravo i na opoziv ponude.  Ako Ugovarač u tom roku ne prihvati ponudu, koja ne odstupa od uslova pod kojima Osiguravač vrši predloženo osiguranje, smatra se da ponuda nije prihvaćena.  Ako Ugovarač povodom primljene ponude, zatraži neku dopunu ili izmenu, kao dan prijema zahteva za ponudu smatraće se dan kad Osiguravač primi traženu dopunu ili izmenu. |
| 2.10. Način i rok podnošenja odštetnog zahteva, odnosno ostvarivanja prava po osnovu osiguranja  Prijava štete vrši se:   * dostavljanjem prijave u slobodnoj formi, * popunjavanjem odgovarajućeg predštampanog obrasca u zavisnosti od vrste osiguranja i verifikovanjem istog od strane podnosioca prijave.   Podaci u prijavi pre svega obuhvataju osnovne podatke o ugovaraču osiguranja, osiguraniku, oštećenom, sa naznakom broja odgovarajuće polise, navedenim uzrokom i približnom visinom štete ukoliko se može iskazati pri prijavi štete.  Odštetni zahtev se može podneti poštom, telegramom, telefaksom, elektronskom poštom ili neposredno u poslovnim prostorijama Osiguravača.  Odštetni zahtevi učinjeni usmeno i telefonom moraju se potvrditi pismeno. Odštetni zahtevi dostavljeni u pismenoj formi moraju se overiti datumom o danu prijema.  Zaposleni zadužen za prijem odštetnih zahteva dužan je da podnosiocu prijave pruži neophodnu stručnu pomoć pri davanju odgovora na pitanja u odštetnom zahtevu i da mu saopšti način i vreme u kom može dobiti informacije o toku rešavanja štete.  Osiguranik je dužan, obavestiti Osiguravača o nastupanju osiguranog slučaja u roku od tri dana od kada je to saznao.  Ako on ne izvrši ovu svoju obavezu u određeno vreme, dužan je naknaditi Osiguravaču štetu koju bi ovaj zbog toga imao.  Kad se dogodi osigurani slučaj, Osiguravač je dužan isplatiti naknadu ili svotu određenu ugovorom u ugovorenom roku koji ne može biti duži od 14 dana, računajući od dana kada je Osiguravač dobio obaveštenje da se osigurani slučaj dogodio.  Ali ako je za utvrđivanje postojanja Osiguravačeve obaveze ili njenog iznosa potrebno izvesno vreme, ovaj rok počinje teći od dana kada je utvrđeno postojanje njegove obaveze i njen iznos, odnosno od dana kompletiranja odštetnog zahteva.  Ako iznos Osiguravačeve obaveze ne bude utvrđen u navedenom roku Osiguravač je dužan, na zahtev ovlašćenog lica, isplatiti iznos nespornog dela svoje obaveze na ime predujma. |
| 2.11. Način zaštite prava i interesa korisnika usluge osiguranja kod društva za osiguranje  Sva sporna pitanja u vezi sa ugovorom o osiguranju ugovorne strane rešavaju sporazumno.  Ugovarač osiguranja, korisnik osiguranja i treća oštećena lica (u daljem tekstu: korisnik usluge osiguranja) može podneti prigovor Osiguravaču ako je nezadovoljan pružanjem usluga osiguravača, a naročito u vezi sa ugovorom o osiguranju.  Prigovor se Osiguravaču može podneti zbog povrede prava ili interesa u vezi s radom tog Osiguravača, a naročito u vezi sa:   * postupanjem Osiguravača, odnosno lica koje za osiguravača obavlja poslove zastupanja u osiguranju; * odlučivanjem Osiguravača u vezi sa ugovorom o osiguranju ili njegovim izvršavanjem.   Korisnik usluge osiguranja može podneti prigovor u pismenoj formi ‒ u poslovnim prostorijama, poštom, telefaksom ili elektronskom poštom (*E-mail*-om) na adresu koja je namenjena za prijem prigovora: Akcionarsko društvo za osiguranje „Globos osiguranje“ Beograd,  Novi Beograd, Bulevar Mihajla Pupina 165 d  Tel. **+381 11 20 20 415**  Fax. **+381 11 20 20 460**  *E–mail*: [prigovori@globos.co.rs](mailto:prigovori@globos.co.rs)  Osiguravač će pismeni prigovor korisnika usluge osiguranja primiti u bilo kojoj poslovnoj prostoriji u kojoj nudi usluge i na njegov zahtev će izdati potvrdu o prijemu prigovora, s naznakom mesta i vremena prijema, kao i lica zaposlenog kod Osiguravača koji je prigovor primio.  Ako korisnik usluge osiguranja namerava da podnese prigovor usmeno, lice zaposleno kod Osiguravača će ga upozoriti da Osiguravač nije u obavezi da razmatra usmeni prigovor, i poučiti ga o načinu na koji se prigovor može podneti.  Ako je korisnik usluge osiguranja prigovor podneo preko internet prezentacije Osiguravača ili elektronskom poštom – Osiguravač će odmah potvrditi prijem prigovora.  Prigovor sadrži sledeće podatke i dokumentaciju  – ime, prezime i adresu podnosioca prigovora ako je reč o fizičkom licu, odnosno poslovno ime i sedište pravnog lica i ime i prezime zakonskog zastupnika pravnog lica, odnosno ovlašćenog lica ako se prigovor podnosi u ime i za račun pravnog lica;  – razloge za prigovor i zahteve njegovog podnosioca;  – dokaze kojima se potkrepljuju navodi iz prigovora;  – datum podnošenja prigovora;  – potpis podnosioca prigovora, odnosno njegovog zastupnika ili punomoćnika, osim u slučaju da se prigovor podnosi u elektronskoj formi;  – punomoćje za zastupanje ako je prigovor podneo punomoćnik.  Osiguravač će podnosioca prigovora, na njegov zahtev, obavestiti o toku postupka po prigovoru.  Osiguravač će podnosiocu prigovora pismeno odgovoriti najkasnije u roku od 15 dana od dana prijema prigovora, uz obrazloženje i ocenu osnovanosti prigovora, obaveštenje o roku u kome će se otkloniti razlozi zbog kojih je prigovor uložen i merama koje će biti preduzete za njihovo otklanjanje.  Izuzetno, ako Osiguravač ne može da dostavi odgovor u roku od 15 dana od dana prijema prigovora iz razloga koji ne zavise od njegove volje, taj rok se može produžiti za najviše 15 dana, o čemu će Osiguravač pismeno obavesti korisnika usluge osiguranja u roku od 15 dana od dana prijema prigovora navodeći razloge zbog kojih nije moguće dostaviti odgovor u predviđenom roku kao i krajnji rok u kome će odgovor biti dostavljen.  Korisniku usluge osiguranja ima pravo da, ako nije zadovoljan odgovorom Osiguravača, podnese prigovor Narodnoj banci Srbije. |
| 2.12. Sеdištе i adresa Narodne banke Srbije, koja je nadležna za nadzor nad poslovanjem društava za osiguranje, kao i način zaštite prava i interesa korisnika usluge osiguranja kod Narodne banke Srbije.  Narodna banka Srbije  Kralja Petra 12  11000 Beograd  Odlukom o načinu zaštite prava i interesa korisnika usluga osiguranja („Službeni glasnik RS“, br. 55/2015) bliže je uređen način zaštite prava i interesa osiguranika, ugovarača osiguranja, korisnika osiguranja i trećih oštećenih lica Srbije (korisnik usluge osiguranja), kao i način posredovanja u rešavanju odštetnih zahteva, podnošenja prigovora korisnika usluge osiguranja i postupanja po tom prigovoru.  Korisnik usluge osiguranja može na rad društva za osiguranje, društva za posredovanje u osiguranju, društva za zastupanje u osiguranju, fizičkog lica – preduzetnika koji je zastupnik u osiguranju, kao i banke, davaoca finansijskog lizinga i javnog poštanskog operatora koji poslove zastupanja u osiguranju obavljaju na osnovu prethodne saglasnosti Narodne banke Srbije (davalac usluge osiguranja) podneti prigovor Narodnoj banci Srbije.  Korisnik usluge osiguranja može podneti prigovor Narodnoj banci Srbije ako se pre toga pismenim prigovorom obraćao davaocu usluge osiguranja i nije bio zadovoljan njegovim odgovorom ili mu davalac usluge osiguranja nije pismeno odgovorio na taj prigovor u propisanom roku – najkasnije 15 dana od dana prijema prigovora, odnosno u dodatnom roku od najviše 15 dana kada davalac usluge osiguranja ne može da dostavi odgovor iz razloga koji ne zavise od njegove volje.  Korisnik usluge osiguranja može podneti prigovor Narodnoj banci Srbije u roku od šest meseci od dana prijema odgovora davaoca usluge osiguranja ili protеka roka za njegovo dostavljanje.  Pored navedenog, ako podnosilac prigovora nije zadovoljan odgovorom davaoca usluge osiguranja ili mu taj odgovor nije dostavljen u propisanom roku, sporni odnos između korisnika usluge osiguranja i davaoca usluge osiguranja može se rešiti u vansudskom postupku – postupku posredovanja.  Prigovor, odnosno predlog za posredovanje podnosi se na adresu:  Narodna banka Srbije – Sektor za zaštitu i edukaciju korisnika finansijskih usluga  Nemanjina 17, 11000 Beograd  ili: Poštanski fah 712, 11000 Beograd  ili еlеktronski na adresu: zastita.korisnika@nbs.rs. |
| 2.13. Obrada i čuvanje ličnih podataka  Informacije o obradi podataka o ličnosti, dostupne su na internet stranici [www.globos.rs](http://www.globos.rs)  Osiguravač dostavlja Informacije o obradi podataka o ličnosti uz ponudu/polisu osiguranja  Svojim potpisom ugovarač osiguranja/osiguranik potvrđuje da je prethodno upoznat sa tekstom i sadržajem Informacija o obradi podataka o ličnosti, kao i obavezom Osiguravača da se prema preuzetim podacima odnosi u skladu sa Zakonom o obradi podataka o ličnosti („Službeni glasnik RS’’ 87/2018-54). |

|  |
| --- |
| **ZAKLJUČENJE UGOVORA PREKO ZASTUPNIKA U OSIGURANJU** |
| U slučaju zaključenja ugovora o osiguranju preko zastupnika u osiguranju, imate pravo, a taj zastupnik obavezu, da Vam pored ovog obrasca uruči i obrazac „Informacija o zastupniku u osiguranju“. |

|  |  |  |
| --- | --- | --- |
| Mesto i datum: \_\_\_\_\_\_\_\_\_\_\_\_\_\_\_\_\_ |  |  |
|  |  |  |
|  |  |  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| (potpis ugovarača osiguranja) |  | (potpis ovlašćenog lica društva za osiguranje) |